Okresná prokuratúra Senica 
Janka Kráľa 735, 905 45 Senica 	

Sp. zn. : Pv 325/12/2205	Senica, 4.12.2012
EEČ : 2-19-62-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Senica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
- do dňa 29.11.2012 uhradil poškodenej XXXXX škodu vo výške 211 € nad rámec plnenia poisťovňou,
- dňa 29.11.2012 zložil na účet Krajskej prokuratúry v Trnava peňažnú sumu vo výške 180 €, určenú na všeobecne prospešné účely, a to vo výške 50 % (t. j. 90 €) na pomoc obetiam trestnej činnosti a vo výške 50 % (t. j. 90 €) XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Senica pod spisovou značkou ORP-56/DI-SE-2012.
dňa 03.05.2012 o 13.40 h v Senici na ceste I. triedy č. 51 v kilometri 87,100 od svetelnej križovatky smerom na autobusovú stanicu viedol nákladné motorové vozidlo značky Peugeot Boxer, XXXXX a na prechode pre chodcov pred obchodným domom Perla nedal prednosť chodkyni XXXXX, narodenej XXXXX, bytom XXXXX, ktorá vstúpila na vozovku a prechádzala cez prechod pre chodcov z ľavej strany vodiča smerom k obchodnému domu Perla a tým XXXXX porušil § 4 ods. 1 písm. f) zákona NR SR č. 8/2009 Z. z. o cestnej premávke, následkom čoho prednou časťou vozidla narazil do chodkyne XXXXX, ktorá po náraze spadla na zem a utrpela ľahké zranenia otras mozgu ľahkého charakteru, zlomeninu dolného konca ľavej vretennej kosti s posunom kostných úlomkov, podozrenie na zlomeniu (prasklinu) bázy koncového článku palca pravej nohy, ktoré si vyžiadali dobu liečenia 4-5 týždňov,
Odôvodnenie: 
V tejto trestnej veci poverený príslušník Okresného dopravného inšpektorátu Senica uznesením ČVS: ORP-122/DI-SE-2012 zo dňa 04.09.2012 vzniesol obvinenie XXXXX pre prečin ublíženia na zdraví podľa § 158 Trestného zákona. 

Preskúmaním príslušného spisového materiálu som zistila, že obvinený svojím konaním naplnil všetky znaky skutkovej podstaty prečinu ublíženia na zdraví podľa § 158 Trestného zákona, na ktoré zákon ustanovuje trest odňatia slobody až na jeden rok. S poukazom na uvedenú trestnú sadzbu ide o prečin, pre ktorý je možné schváliť zmier, pretože horná hranica neprevyšuje hranicu stanovenú v § 220 odsek 1 Trestného poriadku (5 rokov). 

Obvinený XXXXX a poškodená XXXXX dňa 29.11.2012 uzavreli dohodu o zmieri, v rámci ktorej poškodená prehlásila, že nárok na náhradu škody bol v predmetnej veci uspokojený. Obvinený je bezúhonný, doteraz nebol trestaný. Je zamestnaný. Obvinený XXXXX a poškodená XXXXX súhlasili so schválením zmieru. Obvinený slobodne, vážne, zrozumiteľne a určito na Okresnom súde v Senici pred probačným a mediačným úradníkom vyhlásil, že spáchal skutok, pre ktorý sa vedie trestné stíhanie. Taktiež sa k zavineniu dopravnej nehody priznal pri výsluchu dňa 10.09.2012. Obvinený uhradil  poškodenej škodu vo výške 211 € nad rámec plnenia poisťovňou. Zároveň dňa 29.11.2012 poukázal sumu 180 € na depozitný účet Krajskej prokuratúry Trnava v prospech štátu na všeobecne prospešné účely s tým, že polovica je určená na pomoc obetiam trestnej činnosti (90 €) a polovica XXXXX (90 €). Táto suma je primeraná závažnosti spáchaného trestného činu.

	Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že rozhodnutie o schválení zmieru a zastavení trestného stíhania je dostačujúce. Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Anna Funková
prokurátorka